Atesa la voluntat del Govern de la Generalitat de Catalunya de promoure i difondre la llengua catalana, la cultura i la identitat pròpies dins el seu àmbit lingüístic, mitjançant actuacions de suport econòmic a actuacions i projectes que tinguin aquesta finalitat;
Atès el Decret 478/2006, de 5 de desembre, d'estructura del Departament de la Vicepresidència, on s'especifiquen les funcions de la Direcció de Polítiques Sectorials;
Atès el que preveuen el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya; els preceptes de caràcter bàsic de la Llei 38/2003, de 17 de novembre, general de subvencions i el Reial decret 887/2006, de 21 de juliol, pel qual s'aprova el Reglament de la Llei 38/2003 esmentada i l'Ordre del Departament d'Economia i Finances d'1 d'octubre de 1997, sobre tramitació, justificació i control d'ajuts i de subvencions;
En ús de les atribucions que em confereix la legislació vigent i, en concret, l'article 92.3 del text refós de la Llei de finances públiques de Catalunya,
Aprovar les bases reguladores per a la concessió de subvencions per promoure actuacions específiques destinades a difondre i prestigiar el patrimoni i identitat de Catalunya i de tots aquells territoris amb els quals comparteix vincles històrics, lingüístics i culturals que es publiquen a l'annex d'aquesta Ordre.
2.1 Obrir la convocatòria pública per a la concessió de subvencions per promoure actuacions específiques destinades a difondre i prestigiar el patrimoni i identitat de Catalunya i de tots aquells territoris amb els quals comparteix vincles històrics, lingüístics i culturals per a l'any 2010.
2.2 Les subvencions previstes en aquesta convocatòria es regeixen per les bases reguladores que es publiquen a l'annex d'aquesta Ordre; pel Decret 3/2002, de 24 de desembre, pel qual s'aprova el Text refós de la Llei de finances públiques de Catalunya; per la Llei 38/2003, de 17 de novembre, general de subvencions, i per la resta de la normativa vigent aplicable.
Partida pressupostària i import màxim
L'import màxim destinat a les subvencions previstes en aquesta convocatòria és vuit cents mil d'euros (800.000,00 euros) amb càrrec a la partida VP0101 D/482000100/1210 del pressupost de la Generalitat de Catalunya per a l'any 2010.
Els atorgaments queden condicionats a les disponibilitats pressupostàries.
Sol·licituds i terminis de presentació
El termini de presentació de sol·licituds i de la documentació necessària és de 20 dies naturals a comptar des de l'endemà de la data de publicació d'aquesta Ordre al DOGC.
Les sol·licituds s'adreçaran a la Direcció de Polítiques Sectorials mitjançant l'imprès normalitzat que es facilitarà a les dependències del Registre del Departament de la Vicepresidència (Via Laietana, 14, 08003 Barcelona), a la Casa de la Generalitat a Perpinyà (carrer de la Fusteria, 1, 6600 Perpinyà) i a la web del Departament de la Vicepresidència [URL], adjuntant la documentació complementària que es detalla a la base 7 de l'annex de les bases reguladores.
Les sol·licituds es presentaran en el Registre del Departament de la Vicepresidència (Via Laietana, 14, 08003 Barcelona) o per qualsevol dels mitjans previstos a l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
La concessió de les subvencions es farà per resolució de la persona titular del Departament de la Vicepresidència, a proposta de l'òrgan instructor.
La resolució final es publicarà, mitjançant exposició pública, en un termini màxim de sis mesos comptats a partir de la data de publicació d'aquesta convocatòria.
L'exposició pública de la resolució del procediment, degudament motivada d'acord amb els criteris de valoració de la base 10 de l'annex s'efectuarà en el tauler d'anuncis del Departament de la Vicepresidència [URL].
Aquesta publicació, que incorporarà la motivació de la concessió o de la denegació de la subvenció sol·licitada, substitueix la notificació a les persones interessades, en aplicació de l'article 59.6.b) de la Llei 30/1992, de 26 de novembre, de règim jurídic de les administracions públiques i del procediment administratiu comú.
Sens perjudici de l'obligació de resoldre, transcorregut aquest termini de sis mesos sense que s'hagi dictat i publicat resolució expressa, les entitats interessades poden entendre desestimades les seves sol·licituds per silenci adminsitratiu.
Contra la resolució de concessió o denegació de les subvencions de la persona titular del Departament de la Vicepresidència, que posa fi a la via administrativa, es podrà interposar, amb caràcter potestatiu, recursos de reposició davant del mateix òrgan que l'ha dictada, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, en el termini no superior a un mes comptat des de l'endemà de la seva publicació, o bé un recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos comptats des de l'endemà de la seva publicació, d'acord amb l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Les actuacions objecte d'aquests ajuts s'han de dur a terme durant l'any natural de la convocatòria, tenint en compte, en qualsevol cas, el termini màxim de justificació, que serà el 30 de novembre de 2010.
Es deroga l'Ordre VCP/43/2009, de 10 de febrer, per la qual s'aproven les bases reguladores de la concessió de subvencions per a iniciatives adreçades a difondre i prestigiar el patrimoni i la identitat de Catalunya i de tots aquells territoris amb els quals comparteix vincles històrics, lingüístics i culturals.
Contra aquesta Ordre o les seves bases es pot interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar des de l'endemà de la data de la seva publicació, segons el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Aquestes bases tenen per objecte regular la concessió de subvencions per a la promoció d'iniciatives adreçades a difondre i prestigiar el patrimoni i identitat de Catalunya i de tots aquells territoris amb els quals comparteix vincles històrics, lingüístics i culturals.
La percepció d'aquestes subvencions és incompatible amb la percepció d'altres subvencions per al mateix objecte de qualsevol altre Departament de la Generalitat de Catalunya durant l'any de la convocatòria.
La suma d'altres subvencions públiques i/o privades que pugui obtenir l'entitat, en cap cas pot superar el cost real de les activitats a dur a terme..2 Període d'execució
Les activitats objecte d'aquesta subvenció s'han de realitzar totalment o parcialment durant l'any natural de la convocatòria corresponent i, excepcionalment, durant el darrer trimestre de l'any anterior, tenint en compte, en qualsevol cas, el termini màxim de justificació que es preveu a la convocatòria corresponent..3 Entitats destinatàries
Poden sol·licitar aquestes subvencions les entitats privades sense finalitat de lucre, que portin a terme actuacions específiques per a iniciatives adreçades a difondre i prestigiar el patrimoni i la identitat de Catalunya i de tots aquells territoris amb els quals comparteix vincles històrics, lingüístics i culturals..4 Requisits de les entitats destinatàries
4.1 Podran obtenir la condició de beneficiari/ària les persones o entitats sol·licitants de la subvenció en les que concorrin les circumstàncies previstes a la base 3 d'aquest annex.
4.2 Amb caràcter general, les entitats destinatàries dels ajuts previstos en aquestes bases reguladores hauran de complir amb els requisits següents:
a) En el cas d'empreses públiques o privades amb 50 treballadors/es o més, donar ocupació, almenys, a un 2% de treballadors/es amb disminució sobre el nombre total de treballadors/ores de l'entitat, o bé aplicar les mesures alternatives d'acord amb el que disposen l'article 38 de la Llei 13/1982, de 7 d'abril, d'integració dels disminuïts (BOE núm. 103, de 30.4.1982); el Reial decret 364/2005, de 8 d'abril (BOE núm. 94, de 20.4.2005), i el Decret 246/2000, de 24 de juliol (DOGC núm. 3196, de 2.2.2000).
b) En cas d'empreses amb una plantilla igual o superior a 25 persones, memòria que indiqui els mitjans que utilitzen, amb l'acord dels agents socials, per a prevenir i detectar casos d'assetjament sexual i d'assetjament per raó de sexe, i per intervenir-hi en els centres de treball, de conformitat amb els articles 5 i 29 de la Llei 5/2008, de 24 d'abril, del dret de les dones a eradicar la violència masclista
c) Complir les obligacions tributàries davant l'Estat i de la Generalitat, i les obligacions davant la Seguretat Social.
d) Complir els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística (DOGC núm. 2553, de 7.1.1998).
e) No trobar-se en cap de les circumstàncies que preveu l'article 13 de la Llei 38/2003, de 17 de novembre, general de subvencions (BOE núm. 276, de 18.11.2003).
f) Complir qualsevol altra obligació legal o reglamentària que els pugui afectar..5 Quantitat
La dotació econòmica, així com l'aplicació pressupostària a la qual s'ha d'imputar, es determinaran a la convocatòria pública corresponent.
L'import de la subvenció no pot ser superior, en cap cas, al 50% del cost de l'activitat subvencionada.
Les subvencions es concedeixen tenint en consideració la disponibilitat pressupostaria i la puntuació obtinguda d'acord amb els criteris de valoració establerts a la base 10..6 Sol·licituds
Les sol·licituds s'han de formalitzar mitjançant els models d'impresos normalitzats i s'hauran d'adreçar a la Direcció de Polítiques Sectorials del Departament de la Vicepresidència.
Els models d'impresos es poden obtenir a la pàgina web http://www.gencat.cat/vicepresidencia.
Juntament a l'imprès de sol·licitud, els interessats han d'annexar la documentació a la qual fa referència la base 7 d'aquest annex.
Les sol·licituds s'han de presentar en el lloc, en la forma i dins del termini que s'estableix a la convocatòria corresponent.
Només s'acceptarà una única sol·licitud per a cada entitat, sense perjudici que cada sol·licitud contingui més d'un projecte.
L'import sol·licitat ha de ser una única quantitat que sigui la suma de tots els projectes..7 Documentació a presentar
La sol·licitud haurà d'anar acompanyada de la documentació següent:
Còpia compulsada dels estatuts de l'entitat, degudament registrats.
Còpia del document d'identificació fiscal de l'entitat.
Còpia del document d'identitat o passaport de la persona signant de la sol·licitud, que ha de ser el representant legal de l'entitat, i documentació acreditativa de la representació amb què actua.
Imprès de sol·licitud de transferència bancària, degudament emplenat, signat i verificat per l'entitat bancària.
El corresponent imprès normalitzat es podrà obtenir a la seu del Centre o a la pàgina web del Departament de la Vicepresidència http://www.gencat.cat/vicepresidencia.
Declaració signada pel/per la representant de l'entitat en el cas que s'hagin sol·licitat i/o rebut altres subvencions públiques i/o privades i la seva quantia.
Declaració responsable del compliment de les obligacions establertes a les normes següents: article 13 de la Llei 38/2003, de 17 de novembre, general de subvencions; articles 32.1, 32.3 i 36.4 de la Llei 1/1998, de 7 de gener, de política lingüística que els siguin exigibles i aplicables; article 38.1 de la Llei 13/1982, de 7 d'abril, d'integració social dels minusvàlids, o el Decret 246/2000, de 24 de juliol, sobre l'aplicació de les mesures alternatives de caràcter excepcional al compliment de la quota de reserva.
Aquestes declaracions s'inclouen en el formulari de sol·licitud normalitzat.
En cas que es tracti d'entitats de 25 o més treballadors cal, d'acord amb els agents socials, indicar els mitjans utilitzats per a prevenir i detectar casos d'assetjament sexual i d'assetjament per raó de sexe, i per intervenir en els seus centres de treball.
Declaració responsable d'estar al corrent del compliment de les obligacions tributàries amb la Generalitat de Catalunya i amb l'Estat, així com de les obligacions amb la Seguretat Social, inclosa en el formulari de sol·licitud i acceptació de la subvenció.
La signatura de la sol·licitud de la subvenció o de l'ajut per part del possible beneficiari/a implica l'autorització a l'Administració de la Generalitat de Catalunya per a la funció de comprovació de les dades relatives al compliment de les obligacions tributàries amb l'Estat, amb la Generalitat de Catalunya, i les obligacions amb la Seguretat Social.
En el supòsit que l'interessat denegui de forma expressa, en la sol·licitud, el seu consentiment per a la comprovació d'ofici conforme està al corrent de les obligacions tributàries amb l'Estat, amb la Generalitat de Catalunya, i les obligacions amb la Seguretat Social, aquest es compromet a presentar la documentació acreditativa d'aquestes situacions.
Declaració responsable del compliment del que estableix l'article 92.2 del Decret legislatiu 3/2002, de 24 de desembre, modificat per l'article 36 de la Llei 26/2009, de 23 de desembre, respecte de les remuneracions que percep el personal directiu de l'entitat subvencionada.
L'esmentada declaració, i la forma del seu compliment, consta al formulari de sol·licitud normalitzat.
No cal aportar els documents indicats en els apartats 1, 2, 3 i 4 en cas que l'entitat o persona sol·licitant ja els hagi presentat anteriorment a l'Administració de la Generalitat, sempre que no hagin transcorregut més de cinc anys des de la seva presentació i no hagin experimentat cap modificació.
En aquest supòsit cal indicar clarament la data i l'òrgan o dependència en què van ser presentats i el procediment al qual feia referència.
Si l'òrgan gestor, per causes alienes a la seva actuació, no pot aconseguir els documents, ha de requerir la persona sol·licitant perquè els aporti en el termini de quinze dies.
Pla d'acció explicatiu de l'entitat on es detallin les activitats que integren el/s seu/s projecte/s, més enllà d'aquell/s pel/s qual/s se sol·licita la subvenció, indicant-ne la temporalització i el contingut de les accions a desenvolupar.
Pla d'acció explicatiu on es faci constar de manera detallada i desglossada totes i cadascuna de les activitats que integren el/s projecte/s pel/s qual/s se sol·licita la subvenció, indicant-ne la temporalització i el contingut de les accions a desenvolupar.
Pressupost general de l'entitat i pressupost complet i detallat del/s projecte/s en el qual figurin els imports de les diverses partides de la despesa, amb indicació de l'ajut sol·licitat, així com relació d'altres subvencions sol·licitades per altres projectes de l'entitat de qualsevol altre Departament de la Generalitat, d'altres Administracions i/o ajuts de finançament privat.
El pressupost haurà d'anar signat i segellat per l'entitat..8 Procediment de tramitació, avaluació i concessió.
8.1 El procediment de concessió d'aquestes subvencions és el de concurrència competitiva.
8.2 Actuarà com a òrgan instructor la persona titular de la Direcció de Polítiques Sectorials.
8.3 Si la sol·licitud no reuneix els requisits previstos en aquesta convocatòria o no adjunta tota la documentació establerta en les bases, es requerirà l'entitat sol·licitant per tal que esmeni els defectes o aporti la documentació en el termini de 10 dies hàbils a comptar des de l'endemà de l'exposició pública d'aquesta resolució en el tauler d'anuncis del Departament de la Vicepresidència, i en la pàgina web del Departament de la Vicepresidència.
En tot cas, la notificació administrativa té lloc en el moment en què es penja la resolució al tauler d'anuncis abans indicat, la qual substitueix a la notificació, d'acord amb l'article 59.6.b) de la Llei 30/1992, de 26 de novembre, del règim jurídic de les administracions públiques i del procediment administratiu comú.
La no-presentació de qualsevol dels documents que preveu la base 7 d'aquesta Ordre en el termini de deu dies des del requeriment previ d'esmena, comporta el desistiment de la sol·licitud.
Prèviament a la valoració de les sol·licituds, l'òrgan instructor ha de resoldre sobre la inadmissió o el desistiment de les sol·licituds.
Contra aquesta resolució, que no exhaureix la via administrativa, les persones interessades poden interposar recurs d'alçada davant la persona titular del Departament de la Vicepresidència en el termini d'un mes a comptar des de la recepció de la notificació.
8.4 Les sol·licituds seran examinades per una Junta d'avaluació, presidida per la persona titular de la Direcció de Polítiques Sectorials, i de la que també en formaran part una persona de la Direcció de Serveis, una de l'Assessoria Jurídica i dues de la Direcció de Polítiques Sectorials del Departament de la Vicepresidència.
En la designació d'aquestes persones s'atendrà al principi de representació equilibrada de dones i homes a l'hora de nomenar aquelles que no ho siguin per raó del seu càrrec.
La Junta d'Avaluació podrà convocar els/les interessats/des per tal de sol·licitar qualsevol aclariment.
Un cop examinades les sol·licituds, la Junta d'avaluació elaborarà la proposta inicial de resolució del concurs, que serà motivada i es basarà en l'aplicació dels criteris continguts a la base 10, a partir de la qual l'òrgan instructor elevarà la proposta de resolució a la persona titular del Departament de la Vicepresidència, que resoldrà el procediment..9 Resolució i notificació
La resolució i notificació del procediment de concessió de les subvencions es regula a la convocatòria corresponent..10 Criteris de valoració
Les sol·licituds es valoraran aplicant els criteris següents, i sobre un màxim total de 100 punts, repartits de la manera següent:
10.1 Representació social, experiència i trajectòria de les entitats sol·licitants, 15 punts.
Es valorarà el grau d'elaboració i d'innovació dels projectes, així com la seva viabilitat tècnica i financera, 40 punts.
10.3 Incidència que pugui tenir l'activitat a desenvolupar d'acord amb l'objecte de la convocatòria.
Es valorarà l'àmbit geogràfic i el teixit socioeconòmic en el qual repercuteix l'activitat, 15 punts.
10.4 Grau d'autofinançament (es valorarà l'autonomia financera de l'entitat), 15 punts.
10.5 Col·laboració entre més d'una entitat per a la realització de les activitats objecte de la convocatòria, 10 punts.
10.6 Es valorarà la realització d'actuacions de consecució efectiva de la igualtat de dones i homes en el seu si, especialment la presència de les dones als òrgans directius i de decisió de l'entitat, així com l'ús no androcèntric ni sexista del llenguatge utilitzat en els elements informatius, divulgadors i publicitaris relacionats amb l'activitat objecte de subvenció.
5 punts..11 Possibilitat de revisió i/o modificació
L'òrgan concedent té la facultat de revisar les subvencions ja concedides i la possibilitat de modificar la resolució de concessió en cas d'alteració de les condicions que van motivar l'atorgament..12 Obligacions de les entitats beneficiàries
A més de l'obligació de justificació descrita a la base 15, les entitats beneficiàries de les subvencions tenen les obligacions següents:
a) Dur a terme l'activitat subvencionada d'acord amb el pla d'acció presentat.
b) Proposar a l'òrgan concedent qualsevol canvi que, dins la mateixa finalitat, es pugui produir en la destinació de la subvenció que, si s'escau, ha de ser expressament autoritzat per l'òrgan concedent.
c) Proporcionar en tot moment la informació que els sigui demanada respecte de la subvenció concedida i sotmetre's a les actuacions de comprovació del Departament de la Vicepresidència, de la Intervenció General de la Generalitat, de la Sindicatura de Comptes i altres òrgans competents d'acord amb la normativa aplicable.
d) Incloure el logotip de la Generalitat de Catalunya, precedit de la llegenda.amb la col·laboració de la Generalitat de Catalunya/Departament de la Vicepresidència de la Generalitat de Catalunya., així com altres logotips que pugui subministrar la Direcció de Polítiques Sectorials, a tots els elements informatius i publicitaris que elabori l'entitat beneficiària, en suport paper, electrònic o de qualsevol altre tipus.
e) Les regulades a l'article 92 bis del text refós de la Llei de finances públiques de Catalunya, addicionat per l'article 37 de la Llei 26/2009, de 23 de desembre de mesures fiscals, financeres i administratives, en referència a la prohibició, com a entitat beneficiària de subvencions provinents de l'Administració de la Generalitat, de fer aportacions a títol gratuït a altri des de la presentació de la sol·licitud i fins l'acabament de l'activitat subvencionada.
f) Altres obligacions previstes a la normativa de subvencions..13 Pagament de la subvenció
a) En el cas de subvencions per un import fins a 5.000,00 euros, el pagament s'efectuarà en concepte de bestreta del 100%.
b) En el cas de subvencions per un import a partir de 5.000,00 euros, es farà efectiu el 70% en el moment de la resolució de la concessió i el 30% restant s'abonarà un cop complert el tràmit de justificació al qual es refereix la base 14.
No s'exigirà cap garantia de la bestreta, tant del 100% com del 70% degut a les característiques singulars de les entitats destinatàries de les subvencions..14 Justificació de la subvenció
Les entitats beneficiàries han de presentar a la Direcció de Polítiques Sectorials, abans del termini màxim establert a la convocatòria corresponent, la documentació justificativa següent:
a) Una memòria explicativa de les actuacions dutes a terme, que permeti relacionar aquesta activitat amb els justificants econòmics, segellats per l'entitat i signats pel seu representant legal.
Aquesta memòria ha de ser conforme al projecte presentat en el moment de la sol·licitud i ha de contenir la descripció, desenvolupament i resultats de tots i cadascun dels projectes subvencionats a fi de permetre l'adequació de les activitats dutes a terme amb les relacionades prèviament.
b) Un compte justificatiu amb una relació classificada de la totalitat de les despeses i dels ingressos derivats de l'activitat, amb indicació de la possible modificació respecte al cost pressupostat.
c) Els justificants econòmics de la subvenció concedida, que han de consistir en els originals de les factures, que la Direcció de Polítiques Sectorials compulsarà.
Les factures han de complir els requisits que estableix la normativa vigent, lliurades a càrrec de l'entitat beneficiària de la subvenció.
Les factures poden correspondre a qualsevol moment de l'any natural en què hagi estat concedida la subvenció, tenint en compte el termini màxim de justificació i, en el cas d'entitats dedicades a l'ensenyament reglat, a qualsevol mes de l'any lectiu corresponent al moment en què s'ha concedit la subvenció.
d) Una mostra dels elements informatius, divulgadors i publicitaris relacionats amb l'activitat subvencionada, tant en suport paper com en suport electrònic.
Només seran admesos com a justificants de despeses factures legalment emeses, les quals hauran d'estar adreçades a nom de l'entitat, incloent el NIF, tant de l'empresa emissora de la factura, com de l'entitat perceptora del bé o servei facturat.
De tal manera els justificants s'han de vincular fefaentment a les activitats i projectes subvencionats.
La manca de l'esmentada vinculació donarà lloc a la revocació de la subvenció.
S'admetran les nòmines del personal de l'entitat sempre que s'adjunti una certificació on s'especifiqui la part proporcional dedicada a la realització de les activitats subvencionades en temps i cost.
En el cas d'aportar nòmines com a justificant de despesa, hauran d'anar acompanyades del TC-1 corresponent.
Els tiquets d'autopistes i d'aparcaments seran admesos com a comprovants de despesa.
L'impost sobre el valor afegit (IVA) només serà subvencionable quan l'entitat acrediti que no està donada d'alta de l'impost sobre el valor afegit, mitjançant la certificació expedida per l'Agència Tributària corresponent o la Delegació del Ministeri d'Economia i Hisenda.
Totes les despeses hauran d'estar acompanyades de documents justificatius de pagament.
Es podrà adjuntar altra documentació que es cregui d'interès per avaluar el compliment de l'objecte subvencionat..15 Revocacions
Les subvencions concedides podran ser objecte de revocació, total o parcial, quan concorri qualsevol de les causes de revocació previstes als articles, 92.9, 92 bis, 99 i 100 del Text refós de la Llei de finances públiques de Catalunya, aprovat per Decret legislatiu 3/2002, de 24 de desembre, o a l'article 37 de la Llei 38/2003, de 17 de novembre, general de subvencions, i per incompliment dels requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística, que li siguin exigibles..16 Normativa d'aplicació
En tot el que no preveuen aquestes bases són d'aplicació els preceptes bàsics de la Llei 38/2003, de 17 de novembre, general de subvencions; el capítol IX del Text refós de la Llei de finances públiques de Catalunya, aprovat per Decret legislatiu 3/2002, de 24 de desembre; l'Ordre d'1 d'octubre de 1997, del Departament d'Economia i Finances de la Generalitat de Catalunya, sobre tramitació, justificació i control d'ajuts i subvencions, en tot allò que no contradiguin o s'oposi a la normativa bàsica estatal esmentada; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 30/1992, de 26 de novembre, de règim jurídic de les administracions públiques i del procediment administratiu comú.